Laboon

Laboon on kaltoinkohdeltu valas, joka surkeiden sattumusten kautta on päätynyt Crocuksen hoivattavaksi. Nykyisin Laboon on hädin tuskin enää hengissä, sillä Crocus on vuosien saatossa sisustanut Laboonin mielivaltaisesti valasparan terveyden kustannuksella. 
Crocus ja Cricket tulevat hyvin toimeen keskenään, koska kumpikaan ei saavuttanut omaa unelmaansa, vaan rakensivat niistä halvat kopiot. Crocuksen kohdalla unelma oli oma yksityissaari.
== Vuokrattuja sisätiloja unelmoiville ==
Crocus on sallinut tavoitteissaan epäonnistuneille piraateille vapaan pääsyn Laboonin sisään, jotta he voivat leikkiä saavuttaneensa unelmansa maalaamalla ne Laboonin seinämiin. Esimerkiksi olkihattujen hävittyä Kaidoolle kuusnolla (hiihaa), pakenivat he Laboonin suojiin pahalta maailmalta. Seiniin on maalattu jokaisen olkihatun edesmenneet läheiset vilkuttamaan iloisesti, joiden yllä olevat puhekuplat kehuvat kovasti olkihattuja. 
Esimerkiksi Usoppin äiti ja Yasopp kertovat Usoppin olevan vihdoin urhea merten soturi, Elbafin kuningas ja lisäksi merirosvokuningas. Koska Luffy on varannut merirosvokuninkuuden itselleen, on merirosvokuninkaan päällä ruksi. Zoroa varten on maalattu loputtomasti mestaritöitä sekä verta vuotava Mihawk. Vaikka seinälle on maalattu myös Bellemere, nauttii Nami eniten Laboonin peräsuolesta, josta on tehty vesiliukumäki sekä jätevesikaivo. 
Laboonin sisällä ilmapiiri on niin avoin, että kauan sukupuolen vaihdosta miettinyt Crocodilekin uskaltautui paikalle. Myös uumiset Impel Downista yksi toisensa jälkeen jättivät paratiisin antautuakseen feikeille unelmilleen. Puheet unelmista ja niiden helposta toteutumisesta houkuttelivat paikalle jopa Obiton ja Madaran, koska Laboonin sisus muistutti Infinite Tsukuyomia. Kun Laboonin sisukset oli maalattu täyteen, jatkui maalaaminen Laboonin ulkopuolella, peittäen Luffyn piirtämän Jolly Rogerin.
== Brookin ansa ==
Vaikka Brookin unelma on nähdä Laboon uudestaan ja samalla toteuttaa yli 50 vuotta sitten Laboonille tekemänsä lupauksen, on Brookilla myös todella paha fetissi riskeerata hänelle tärkeitä asioita, joihin myös Laboonin henki lukeutuu.
Kerran hän virittelikin tarpeettoman mutkikkaan ansan itselleen, joka oli vähällä ampua Laboonin kuollettavasti. Ansan lauetessa olisi samalla murskaantunut Rumbar-piraattien viimeisen laulun sisältävä äänidiaali sekä afro, josta Laboon voisi tunnistaa Brookin. Kaikki nämä uhraukset Brook meinasi tehdä vain häpäistäkseen tovereittensa muistoa sekä tuottaakseen henkistä tuskaa Laboonille.
== Valas vai merenmiesjättiläinen? ==
Vaikka Laboon luokitellaan valaaksi, on hän erään piirroksen mukaan pinnan alla erehdyttävästi merenmiehen näköinen. Pyrstö on todellisuudessa vain yksi hänen käsistään.Category:Eläimet